

ა ნ გ ა რ ი შ ი
საჯარო ინფორმაციის გაცემის თაობაზე

საქართველოს კანონის „საქართველოს ზოგადი ადმინისტრაციული კოდექსის“ 49-ე მუხლის მოთხოვნათა შესაბამისად გაცნობებთ, რომ საქართველოს ადმინისტრაციულ-ტერიტორიულ ერთეულებში (ახმეტის, გურჯაანის, დედოფლისწყაროს, თელავის, ლაგოდეხის, საგარეჯოს, სიღნაღის, ყვარლის მუნიციპალიტეტები და ქალაქ თელავის მუნიციპალიტეტი) სახელმწიფო რწმუნებულის - გუბერნატორის ადმინისტრაციაში მიმდინარე წელს საჯარო ინფორმაციის გაცემის მოთხოვნით შემოსულია 16 განცხადება, რომელთაგან ყველა მოთხოვნა დაკმაყოფილდა.

ასევე გაცნობებთ, რომ მიმდინარე წელს:
- სახელმწიფო რწმუნებულის - გუბერნატორის ადმინისტრაციაში საჯარო ინფორმაციაში შესწორების შეტანის მოთხოვნით განცხადება არ შემოსულა;
- სახელმწიფო რწმუნებულის - გუბერნატორის ადმინისტრაციის მიერ საჯარო მონაცემთა ბაზებისა და პერსონალური მონაცემების შეგროვება, დამუშავება, შენახვა და სხვისთვის გადაცემა არ მომხდარა;
- არცერთი საჯარო მოსამსახურის მიმართ არ გამოყენებულა დისციპლინური პასუხისმგებლობის ზომა;
- საჯარო ინფორმაციის ხელმისაწვდომობის უზრუნველყოფაზე პასუხისმგებელი პირია სახელმწიფო რწმუნებულის-გუბერნატორის აპარატის უფროსი სპეციალისტი მარინა გაგანაშვილი.


სახელმწიფო რწმუნებული-გუბერნატორი                        ირაკლი ქადაგიშვილი
